অভিযানে গিয়ে অসুস্থ ইডি আধিকারিক! ভর্তি করা হল হাসপাতালে

কলকাতা: তদন্তে গিয়ে অসুস্থ ইডি আধিকারিক (ED Officer)। সোমবার সকালে নদিয়া (Nadia) জেলার কল্যানীতে (Kalyani) ব্যাবসায়ী ধীমান চক্রবর্তীর (Dhiman Chakraborty) বাড়িতে হানা দেয় ইডি (ED)। কেন্দ্রীয় বাহিনীর পাঁচ জওয়ানকে নিয়ে কেন্দ্রীয় তদন্তকারী আধিকারিকরা সোমবার সকাল ৭টা নাগাদ হানা দেয় ব্যাবসায়ীর বাড়িতে। এরপর সেখানে আচমকাই অসুস্থ হয়ে পড়েন এক ইডি আধিকারিক। তাঁকে ভ্রতি করানো হয় কল্যানীর জওহরলাল নেহেরু মেমোরিয়াল হাসপাতাল বা জেএনএম-এ।

বালি পাচার মামলায় সকাল থেকে ২২ জায়গায় তল্লাশি চালাচ্ছে ইডি। জেমস লং সরণি, উত্তর ২৪ পরগনা, পশ্চিম মেদিনীপুর, ঝাড়গ্রাম, নদিয়া সহ একাদিক জায়গায় চলছে তল্লাশি। অভিযোগ, বালি খাদানের টাকা বিনিয়োগ করা হত বিমায়। পুজোর আগেই তাই এই তদন্তে তোড়জোড় শুরু করে এনফোর্সমেন্ট ডিরেক্টরেট।  সেই তদন্তে নেমে এদিন সকালে কল্যাণী বিধানসভা এলাকার বাসিন্দা ধীমান চক্রবর্তীর বাড়িতে হানা দেয় ইডি। নিরাপত্তার জন্য বাড়ির সামনে মোতায়েন করা হয়েছিল কেন্দ্রীয় বাহিনীও।

আরও পড়ুন: বালি পাচার মামলায় চার জেলার ২২টি জায়গায় হানা ইডি’র

সূত্রের খবর, সল্টলেক সেক্টর ফাইভে জিডি মাইনিং নামে এক সংস্থার উচ্চপদে রয়েছেন ধীমান। একদিকে তাঁর বাড়িতে লাগাতার জিজ্ঞাসাবাদ চলছিল। ঠিক সেইসময়ই অসুস্থ হয়ে পড়েন এক ইডি আধিকারিক।  তড়িঘড়ি তাঁকে নিয়ে যাওয়া হয় কল্যাণী জওহরলাল নেহরু মেমোরিয়াল হাসপাতালে। সেখানেই চিকিৎসাধীন তিনি।

দেখুন খবর:

The post অভিযানে গিয়ে অসুস্থ ইডি আধিকারিক! ভর্তি করা হল হাসপাতালে first appeared on KolkataTV.